PROJEKTS uz 11.10.2023.

vēlamais datums izskatīšanai: Attīstības komitejā 11.10.2023.

domē: 26.10.2023.

sagatavotājs: Indra Murziņa

ziņotājs: Indra Murziņa

PROTOKOLLĒMUMS

**Par Ādažu novada domes 24.10.2006. saistošo noteikumu Nr.28** **“Par nekustamo īpašumu “Irši”, “Āmuļi” un “Ošveiduļi” detālplānojuma grafisko daļu un teritorijas izmantošanas un apbūves noteikumiem” atzīšanu par spēku zaudējušiem**

Ādažu novada pašvaldības dome (turpmāk – Dome) izskatīja *Vārds Uzvārds* (*adrese*) 17.05.2023. e-pasta vēstuli ar lūgumu atcelt detālplānojumu viņai piederošā nekustamā īpašuma "Irši" (kadastra Nr.8044 012 0278) robežās.

Izvērtējot vēstuli un ar to saistītos apstākļus, konstatēts:

1) detālplānojums nekustamajiem īpašumiem “Irši”, “Āmuļi” un “Ošveiduļi” apstiprināts ar Ādažu novada domes 24.10.2006. lēmumu Nr.104 “Par nekustamo īpašumu “Irši”, “Āmuļi” un “Ošveiduļi” detālplānojuma apstiprināšanu un saistošo noteikumu Nr.28 “Par nekustamo īpašumu “Irši”, “Āmuļi” un “Ošveiduļi” detālplānojuma grafisko daļu un teritorijas izmantošanas un apbūves noteikumiem” izdošanu” un Ādažu novada domes 24.10.2006. saistošajiem noteikumiem Nr.28 “Par nekustamo īpašumu „Irši”, “Āmuļi” un „Ošveiduļi” detālplānojuma grafisko daļu un teritorijas izmantošanas un apbūves noteikumiem.” (saistošie noteikumi Nr.28 publicēti oficiālajā laikrakstā „Latvijas Vēstnesis” 02.11.2006., Nr.175) (turpmāk – Detālplānojums);

2) Detālplānojuma teritorijā šobrīd ietilpst 4 nekustamie īpašumi:

- nekustamais īpašums “Irši” (kadastra Nr.8044 012 0278), kas sastāv no zemes vienības ar kadastra apzīmējumu 80440120278, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr.100000158818 Ievai Saitiņai;

- nekustamais īpašums “Āmuļi” (kadastra Nr.8044 012 0017), kas sastāv no zemes vienības "Āmuļi", Garkalne, Ādažu pag., Ādažu nov., ar kadastra apzīmējumu 80440120479, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr.100000205707 Mārim Malceniekam;

- nekustamais īpašums “Ošveiduļi” (kadastra Nr.8044 012 0106), kas sastāv no zemes vienības "Ošveiduļi", Garkalne, Ādažu pag., Ādažu nov., ar kadastra apzīmējumu 80440120106 un 3 būvēm ar kadastra apzīmējumiem 80440120106001 (dzīvojamā māja), 80440120106002 (kūts) un 80440120106003 (saimniecības ēka), un īpašuma tiesības uz to ir nostiprinātas Ādažu pagasta zemesgrāmatas nodalījumā Nr.887 Jurim Vētriņam;

- nekustamais īpašums ar kadastra Nr.8044 012 0420 (izveidots pēc Detālplānojuma apstiprināšanas), kas sastāv no zemes vienības Āmuļu iela 2, Garkalne, Ādažu pag., Ādažu nov., ar kadastra apzīmējumu 80440120420, un īpašuma tiesības uz to ir nostiprinātas Ādažu pagasta zemesgrāmatas nodalījumā Nr.[100000360980](https://zemesgramata.lv/lv/Search/GetFolioDataByCadastre?loginUsingLvLv=true&cadasterId=80440120420) Allai Aleksejevai;

3) atbilstoši spēkā esošā Ādažu novada teritorijas plānojuma (kas saskaņā ar Teritorijas attīstības plānošanas likuma 25.panta ceturto daļu, 27.panta trešo daļu un Vides aizsardzības un reģionālās attīstības ministrijas 04.07.2018. vēstuli Nr. 1-18/5924 īstenojams no 04.07.2018.) teritorijas izmantošanas un apbūves noteikumu (turpmāk – TIAN) 1064. un 1069.punktam, pirms TIAN spēkā stāšanās apstiprināto detālplānojumu īstenošana jāuzsāk piecu gadu laikā pēc TIAN spēkā stāšanās (tātad līdz 04.07.2023.), par detālplānojuma īstenošanas uzsākšanu uzskatāma būvatļaujas izsniegšana un ja piecu gadu laikā pēc teritorijas plānojuma spēkā stāšanās dienas detālplānojuma īstenošana nav uzsākta, Pašvaldībai ir tiesības pieņemt lēmumu par detālplānojuma atcelšanu;

4) Detālplānojuma īstenošana nav uzsākta – pēc Detālplānojuma apstiprināšanas nav izsniegtas būvatļaujas pretplūdu būvju, ielu, elektroapgādes tīklu, ūdensvada un kanalizācijas tīklu, gāzes vada tīklu, telekomunikāciju tīklu un ēku būvniecībai;

5) Ādažu novada dome 23.11.2022. pieņēma lēmumu Nr.558 “Par Ādažu novada teritorijas plānojuma izstrādes uzsākšanu” saskaņā ar kuru uzsākta Ādažu novada teritorijas plānojuma 2025.-2037.gadam izstrāde un apstiprināts darba uzdevums. Atbilstoši darba uzdevuma 4.3.punktam, veicot detālplānojumu izvērtēšanu, visu Detālplānojuma teritorijā esošo nekustamo īpašumu īpašniekiem Ādažu novada pašvaldība 17.04.2023. nosūtīja vēstules ar lūgumu sniegt viedokli par Detālplānojuma īstenošanas turpināšanu vai atcelšanu, atbildi sniedza tikai Ieva Saitiņa (ar lūgumu atcelt Detālplānojumu viņai piederošā nekustamā īpašuma "Irši" robežās);

6) Detālplānojuma atcelšana neradīs sabiedrības, nekustamo īpašumu īpašnieku Detālplānojuma teritorijā, un Ādažu novada pašvaldības interešu aizskārumu;

7) zemes vienību ar kadastra apzīmējumiem 80440120278, 80440120479, 80440120106 un 80440120420 turpmākā izmantošana un apbūve īstenojama atbilstoši spēkā esošajam Ādažu novada teritorijas plānojumam;

8) saistošo noteikumu “Par Ādažu novada domes 24.10.2006. saistošo noteikumu Nr.28 “Par nekustamo īpašumu “Irši”, “Āmuļi” un “Ošveiduļi” detālplānojuma grafisko daļu un teritorijas izmantošanas un apbūves noteikumiem” atzīšanu par spēku zaudējušiem” projekts publicēts 20.10.2023. pašvaldības tīmekļvietnē [www.adazunovads.lv](http://www.adazunovads.lv),

Pamatojoties uz:

1. Pašvaldību likuma 4.panta pirmās daļas 15. punktu un 10.panta pirmās daļas 1.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu;
2. Pašvaldību likuma 44.panta otro daļu, kas noteic, ka dome var izdot saistošos noteikumus, lai nodrošinātu pašvaldības autonomo funkciju izpildi, ievērojot likumos vai Ministru kabineta noteikumos paredzēto funkciju izpildes kārtību;
3. Pašvaldību likuma 46.panta ceturto daļu, kas noteic, ka 46.pantā noteikto kārtību (t.sk., attiecībā uz prasību pievienot paskaidrojuma rakstu ar saistošo noteikumu sākotnējās ietekmes izvērtējumu un publicēšanu pašvaldības oficiālajā tīmekļvietnē sabiedrības viedokļa noskaidrošanai) nepiemēro saistošo noteikumu projektam teritorijas plānošanas jomā. Saistošo noteikumu projektus publicē pašvaldības oficiālajā tīmekļvietnē ne vēlāk kā trīs darbdienas pirms domes kārtējās sēdes vai ne vēlāk kā trīs stundas pirms domes ārkārtas sēdes;
4. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
5. Teritorijas attīstības plānošanas likuma 29.pantu, kas cita starpā noteic, ka detālplānojums ir spēkā līdz to atceļ vai atzīst par spēku zaudējušu;
6. Teritorijas attīstības plānošanas likuma Pārejas noteikumu 10.pantu, kas noteic, ka pēc Teritorijas attīstības plānošanas likuma spēkā stāšanās ir spēkā detālplānojumi, kas apstiprināti ar pašvaldības saistošajiem noteikumiem;
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, kas noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos**;**
8. Ādažu novada teritorijas plānojuma Teritorijas izmantošanas un apbūves noteikumu (apstiprināti ar 27.03.2018. Ādažu novada pašvaldības saistošajiem noteikumiem Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi”, kas grozīti ar 23.03.2021. saistošajiem noteikumiem Nr.12/2021) 1064.punktu, kas noteic, ka ja piecu gadu laikā pēc Teritorijas plānojuma stāšanās spēkā dienas šai punktā minēto detālplānojuma īstenošana nav uzsākta, pašvaldībai ir tiesības pieņemt lēmumu par detālplānojuma atcelšanu,

kā arī ņemot vērā, ka jautājums tika izskatīts un atbalstīts Attīstības komitejā 11.10.2023., Ādažu novada pašvaldības dome

**NOLEMJ:**

1. Apstiprināt Ādažu novada pašvaldības saistošos noteikumus Nr.\_\_\_ “Par Ādažu novada domes 24.10.2006. saistošo noteikumu Nr.28 “Par nekustamo īpašumu “Irši”, “Āmuļi” un “Ošveiduļi” detālplānojuma grafisko daļu un teritorijas izmantošanas un apbūves noteikumiem” atzīšanu par spēku zaudējušiem” (pielikumā).
2. Uzdot Teritorijas plānošanas nodaļai lēmumu un saistošos noteikumus ievietot Teritorijas attīstības plānošanas informācijas sistēmā (TAPIS) un publicēt saistošos noteikumus oficiālajā izdevumā “Latvijas Vēstnesis”, kā arī paziņojumu par saistošo noteikumu pieņemšanu publicēt pašvaldības informatīvajā izdevumā “Ādažu Vēstis” un pašvaldības tīmekļa vietnē [www.adazunovads.lv](http://www.adazunovads.lv).
3. Par lēmuma izpildes kontroli atbild pašvaldības izpilddirektora vietnieks.

Pielikumā:

1. Saistošo noteikumu projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN@

Iesn.:@

I.Murziņa, 20203786